Молящии
              Обретают благополучный
                    В бедах исход.
                      В плаче —
                  Сладкое утешение,
                 В пагубе — спасение,
                  В брани — победы,
            В печалех всех — вся благость.
          Хвалится, возносится, воздвижится
                Божественный сей муж
                        Сергий.
           И всякий язык отдаст славу Богу,
              Иже дивный, иже хвалится
                   Во святых своих.
             Сей блаженнаго Сергия гроб,
         Смиренно зело тое и устроено место,
            Небо его, а не земля содержит.
                  В нем же яко звезда
            Просиявает в севере северная,
      Неподвижимая всегда, присно непреложная,
               На кую зряще, держащий
              Северная кормила царства
                 Ведет на правыя пути
            Государства великаго корабль.
          Прием же добрыя из нея крепости,
        Обилия исполнится и благополучения,
         Аще же левая дойдет некогда пакость,
                Сия от нея приидущая,
                        Не злая
          К вышнему всегда доброму бывает.
           Да озарит ея потом больше свет,
           Да лучи ея теплейшия искусится.
        Тако солнце скудостию наипаче светит,
         Тако облаки наветующия проидущая
                         Луна
             Светы еяпресветло стреляет.
        Соблюдитеся, супостаты, и накажитеся.